CELEX: 62008CN0102
Language: sl
Date: 2008-03-05 00:00:00
Title: Zadeva C-102/08: Predlog za sprejetje predhodne odločbe, ki ga je 5. marca 2008 vložilo Bundesfinanzhof (Nemčija) – SALIX Grundstücks-Vermietungsgesellschaft mbH & Co. Objekt Offenbach KG proti Finanzamt Düsseldorf-Süd

7.6.2008   
            
            
               SL
            
            
               Uradni list Evropske unije
            
            
               C 142/12
            
         Predlog za sprejetje predhodne odločbe, ki ga je 5. marca 2008 vložilo Bundesfinanzhof (Nemčija) – SALIX Grundstücks-Vermietungsgesellschaft mbH & Co. Objekt Offenbach KG proti Finanzamt Düsseldorf-Süd
   (Zadeva C-102/08)
   (2008/C 142/19)
   Jezik postopka: nemščina
   Predložitveno sodišče
   Bundesfinanzhof
   Stranki v postopku v glavni stvari
   
      Tožeča stranka: SALIX Grundstücks-Vermietungsgesellschaft mbH & Co. Objekt Offenbach KG.
   
      Tožena stranka: Finanzamt Düsseldorf-Süd.
   Vprašanji za predhodno odločanje
   
               1)
            
            
               Ali lahko države članice dejavnosti držav, dežel, občin in siceršnjih oseb javnega prava, ki so v skladu s členom 13 Šeste direktive Sveta 77/388/EGS z dne 17. maja 1977 usklajevanju zakonodaje držav članic o prometnih davkih oproščene davka, v skladu s členom 4(5), četrti pododstavek, Šeste direktive Sveta 77/388/EGS (1) z dne 17. maja 1977 o usklajevanju zakonodaje držav članic o prometnih davkih „štejejo“ za dejavnosti ki jih morajo te osebe opravljati v okviru izvajanja javne oblasti, le, če države članice sprejmejo zakonsko ureditev, ki to izrecno ureja?
            
         
               2)
            
            
               Ali lahko gre za „znatno izkrivljanje konkurence“ v smislu člena 4(5), četrti pododstavek v povezavi z drugim pododstavkom, Šeste direktive Sveta 77/388/EGS z dne 17. maja 1977 usklajevanju zakonodaje držav članic o prometnih davkih le, če bi obravnava osebe javnega prava, kot da ni davčni zavezanec, povzročila znatno izkrivljanje konkurence v breme konkurenčnih zasebnih davčnih zavezancev, ali pa tudi, če bi obravnava osebe javnega prava, kot da ni davčni zavezanec, povzročila znatno izkrivljanje konkurence v njeno breme?
            
         
      (1)  UL L 145, str. 1.